OpenLLM-France/wikimedia huggingface dataset:
# Flurlita

La flurlita és un mineral de la classe dels fosfats. Rep el nom en honor de Mathias von Flurl (5 de febrer de 1756, Straubing, Baviera - 27 de juliol de 1823, Kissingen, Baviera), fundador dels estudis mineralògics i geològics a Baviera i creador del primer mapa geològic de Baviera.

## Característiques

La flurlita és un fosfat de fórmula química ZnZn₃Fe$^{3+}$(PO₄)₃(OH)₂(H₂O)₇·2H₂O. Va ser aprovada com a espècie vàlida per l'Associació Mineralògica Internacional l'any 2014, sent publicada per primera vegada el 2015. L'any 2017 va redefinir-se la seva fórmula química, la qual era Zn₃Mn$^{2+}$Fe$^{3+}$(PO₄)₃(OH)₂·9H₂O, establint-se llavors l'actual. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Victoria, a Melbourne (Austràlia), amb el número de registre: m53238.

## Formació i jaciments

Va ser descoberta a la pegmatita Hagendorf Sud, situada a Waidhaus, dins el districte de Neustadt an der Waldnaab, a l'Alt Palatinat (Baviera, Alemanya), on es troba en forma de plaquetes translúcides ultrafines, inferiors a 1 μm, que formen agregats característics en forma d'acordió maclat, sobre mitridatita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Flurlite» (en anglès). Mindat. [Consulta: 25 agost 2021].
* ↑ Hålenius, U.; Hatert, F.; Pasero, M.; Mills, S. J. «New minerals and nomenclature modifications approved in 2018». Mineralogical Magazine, 82, 2, 01-04-2018, pàg. 445–451. DOI: 10.1180/mgm.2018.71 [Consulta: 25 agost 2021].
# Fox System

Fox System és un grup de punk rock català format a Rosselló a finals del 2016 al garatge d'un dels membres amb una actitud DIY.

## Discografia

* 2018: The Fox System (maqueta)
* 2019: Directe a la paperera (EP)
* 2021: Dualitat

## Referències

* ↑ Fo, Jordian. «Somos tres chavales que no tenían casi nada mejor que hacer que coger unas guitarras y hacer un poco de ruido para escapar de su rutina» (en castellà). Science of Noise, 21-04-2021. [Consulta: 30 juny 2023].
* ↑ Mautor, Antonio. «El rock ha sido una oportunidad para escapar de nuestra rutina» (en castellà), 04-03-2021. [Consulta: 30 juny 2023].
* ↑ «La banda rossellonenca Fox System organitza l'Ensorrada, un festival per a celebrar els seus 5 anys de trajectòria». Ràdio Rosselló, 28-06-2022.
* ↑ «Fox System lanzan vídeo de «Company de pis»» (en castellà). Condenado Fanzine, 16-03-2021. [Consulta: 30 juny 2023].
# Forat (anatomia)

Un forat o foramen (en plural foramina) és una obertura. Els forats dels cos humà i d'altres animals generalment permeten, a músculs, nervis, artèries, venes, o altres estructures, de connectar una part del cos amb una altra.

## Exemples
### Crani

El crani humà té nombrosos forats pels quals passen nervis, artèries i venes, entre altres estructures.

### Altres

* Forat apical, un forat al cap de l'arrel d'una dent.
* Foramen ciàtic major, un foramen major de la pelvis
* Foramen ciàtic menor, obertura entre la pelvis i la part posterior de la cuixa.
* Forat de Monro, canals que connecten els ventricles del cervell entre si.
* Forat obturat, el forat creat per l'isqui i els ossos del pubis de la pelvis.
* Forat oval, un forat entre els costats venós i arterial del cor dels fetus.
* Foramen transversarium, un del parell d'obertures de les vèrtebres cervicals, pel qual passa l'artèria vertebral.
* Forat vertebral, el forat format pel segment anterior (el cos) i la part posterior, l'arc vertebral.
# Forat (física)

En física de l'estat sòlid, un forat és l'absència d'un electró a la banda de valència, que sense la presència del forat seria plena.
Una banda de valència plena o gairebé plena és una de les característiques que presenten els aïllants i els semiconductors. El concepte de forat és una manera d'analitzar el moviment dels electrons considerant l'absència d'un electró com una quasipartícula amb càrrega positiva igual a +e. Aquest concepte de forat és diferent del de positró, que seria la partícula d'antimatèria complementària a l'electró.
Els forats s'originen a causa de la interacció entre els electrons i l'estructura cristal·lina d'alguns materials. Com en el cas de les altres partícules, els electrons també presenten un comportament ondulatori. La longitud d'ona corresponent és de l'ordre de magnitud de la separació entre els àtoms que formen el cristall i disminueix quan augmenta l'energia de l'electró.
Els electrons situats a la part baixa de la banda tenen una energia feble i una longitud d'ona associada gran, en comparació a la distància que hi ha entre els àtoms. La seva interacció amb la xarxa cristal·lina també és feble i es comporten gairebé com electrons lliures. Els electrons situats a la part superior de la banda tenen una energia més gran, una longitud d'ona associada més feble i una interacció amb la xarxa cristal·lina més gran. Cada vegada que un electró passa a prop d'un àtom, experimenta un retard de fase que comporta una disminució de la seva velocitat que més important com és a prop sigui l'electró de la part superior de la banda.
Així doncs, els electrons de la part baixa de la banda es comporten com a partícules gairebé lliures i la seva velocitat augmenta quan augmenta la seva energia, i gairebé tota l'energia és energia cinètica. Per contra, quan augmenta l'energia d'un electró proper a la part superior de la banda, la seva velocitat disminueix. Per exemple, si apliquem un camp elèctric que hauria d'augmentar la velocitat cap a la dreta d'un electró lliure (situat a la part baixa de la banda), aquest mateix camp disminuiria la velocitat d'un altre electró situat a la part alta de la banda. Això equivaldria a accelerar cap a la dreta una partícula lliure de càrrega positiva. Per això, en comptes de treballar amb electrons que tenen un comportament estrany es prefereix treballar amb partícules imaginàries que tenen el comportament habitual d'una partícula lliure: aquest és el concepte de forat.
Viccionari
# Francisco Zamora Carrasco

Francisco Zamora Carrasco (Múrcia, 25 de febrer de 1907 - La Alberca, 16 d'octubre de 1985), conegut com a Zamoreta, fou un futbolista espanyol de les dècades de 1920 i 1930.

## Trajectòria

Començà la seva trajectòria a l'equip infantil del FC Espanya el 1922, posteriorment esdevingut FC Gràcia. Jugà a l'Hospitalenc SC i amb 18 anys fitxà pel CE Sabadell. A continuació jugà tres temporades al Reial Múrcia. L'any 1929 va ser traspassat al RCD Espanyol per 5.000 pessetes i un partit amistós pel Nadal. Només juga una temporada al club, amb un total de 9 partits de lliga i 3 de copa disputats, en els quals marcà 5 gols en total. Acabada la temporada retornà al Reial Múrcia, el club on passà la major part de la seva carrera. Jugà al club entre 1930 i 1939, amb el parèntesi de la Guerra Civil. L'any 1932 va signar contracte amb el CE Castelló, que finalment rescindí. També jugà al CE Alcoià fins a 1941.
Jugà un partit amb la selecció de Catalunya el dia 22 de juny de 1930 en homenatge a Rini.
El seu lligam amb el Múrcia es perllongà en la faceta d'entrenador les temporades 1947-48 i 1953-54.

## Referències

* 1 2 3 4 «Francisco Zamora que...». Mundo Deportivo, 20-10-1929. [Consulta: 1r abril 2015].
* 1 2 3 4 5 6 «Fitxa de Zamoreta». Periquito.cat. [Consulta: 1r abril 2015].
* ↑ «Parece que, definitivamente el ex-delantero del Sabadell, Zamora, se quedará en Cataluña». Mundo Deportivo, 12-08-1929. [Consulta: 1r abril 2015].
* ↑ «La lesión de Zamoreta». Mundo Deportivo, 08-01-1936. [Consulta: 1r abril 2015].
* ↑ «Zamoreta ya no es del Castellón». Mundo Deportivo, 29-09-1932. [Consulta: 1r abril 2015].
* ↑ «Temporades del CE Alcoià». cdalcoyano.com. [Consulta: 1r abril 2015].
* ↑ «En Zaragoza». Mundo Deportivo, 23-06-1930.

## Enllaços externs

* Perfil a BDFutbol
# Frontera entre Uganda i el Sudan del Sud

La frontera entre Uganda i Sudan del Sud és la línia fronterera de 435 kilòmetres, en sentit Oest-Est, que separa Sudan del Sud, estats d'Equatòria Central i Equatòria Oriental de la Regió Nord d'Uganda. A l'est comença al trifini Sudan del Sud-Uganda-República Democràtica del Congo, passa per les proximitats i a l'extrem oriental del nou trifini entre ambdós països amb Kenya.
Després de diversos conflictes des del segle xix, el Sudan, sota domini del Regne Unit i del Sudan, conquesta la seva independència el 1956. Vas definir la seva frontera amb el protectorat d'Uganda que va obtenir la independència el 1962. Aquesta frontera fou marcada, de 1989 a 2005, pels conflictes entre a SPLA i el govern sudanès, i corresponia a una de les fronteres meridionals del Sudan. Entretant, amb la independència del Sudan del Sud el 2011, aquesta frontera passà a delimitar els territoris del Sudan del Sud (a Equatòria Central) i d'Uganda. És una zona zona en disputa, i alhora conflictiva amb enfrontaments armats.

## Referències

* ↑ Uganda, South Sudan should urgently settle border dispute Arxivat 2018-09-03 a Wayback Machine., monitor.co.ug, 26 de setembre de 2014
* ↑ South Sudan, Uganda discuss border dispute
* ↑ Gunmen behead two on Uganda-South Sudan border, monitor.co.ug, 25 de novembre de 2017
# AFM

AFM té els següents significats:
* AFM Records, discogràfica alemanya.
* Alex von Falkenhausen Motorenbau, constructor alemany de cotxes.
* Microscopi de forces atòmiques (AFM, de l'anglès atomic force microscopy).
* AFM, lletres postnominals corresponents a la Medalla de la Força Aèria, condecoració de la Royal Air Force.
# Jalia

«Jalia» té aquests significats:
* Jalia Amraji, estat tributari protegit del districte d'Undsarviya, al Kathiawar, província de Gujarat, presidència de Bombai.
* Jalia Dewani, estat tributari protegit del districte de Halar, al Kathiawar.
* Jalia Kayaji, estat tributari protegit de l'Índia, al Kathiawar
* Jalia Manaji, estat tributari protegit del districte d'Undsarviya, al Kathiawar.
# Honnecourt-sur-Escaut

Honnecourt-sur-Escaut és un municipi francès, situat a la regió dels Alts de França, al departament del Nord. L'any 2006 tenia 786 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 677 | 763 | 674 | 668 | 715 | 734 | 784 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Gérard Leroy | |
| 2008- | Francis Piton | |
# Cinquanta-u

El cinquanta-u és un nombre natural que segueix el cinquanta i precedeix el cinquanta-dos. S'escriu 51 o LI segons el sistema de numeració emprat.
Ocurrències del cinquanta-u:
* Designa l'any 51 i el 51 aC
* És el codi telefònic internacional del Perú.
* És el nombre atòmic de l'antimoni.
# Ryanggang

Ryanggang és una província de la República Democràtica Popular de Corea. La província limita amb la República Popular de la Xina en el nord, Hamgyong del Nord en l'est, Hamgyong del Sud en el sud, i a l'oest amb Chagang. Ryanggang es va formar en l'any 1954, quan va ser separada de Hamgyŏng del Sud. La capital provincial és Hyesan. A Corea del Sud, "Ryanggang" s'escriu i pronuncia com "Yanggang".
# Ryania speciosa

Ryania speciosa és una espècie de planta Salicàcia. La seva distribució és a Amèrica del Sud. És un arbre o un arbust de fins 15 metres d'alt.
Conté el verí anomenat rianodina que és un alcaloide i un insecticida natural. Els amerindis del Brasil el feien servir com pisticida dins l'aigua per pescar peixos amb aquest verí. La part de la planta de la qual se n'obté el verí és la seva escorça. És un dels pocs insecticides aprovats per Rachel Carson (CRC James A. Duke Handbook of Alternative Cash Crops)

## Subespècies

Segons Catalogue of Life:
* R. s. bicolor
* R. s. chocoensis
* R. s. minor
* R. s. mutisii
* R. s. panamensis
* R. s. stipularis
* R. s. subuliflora
* R. s. tomentella
* R. s. tomentosa

## Referències

* ↑ M. Vahl, 1797 In: Eclog. Am. 1: 51, t. 9 (1796) [1797]
* ↑ The Plant list
* 1 2 Plantilla:Webbref
* ↑ «World Plants: Synonymic Checklists of the Vascular Plants of the World». Arxivat de l'original el 2019-03-18. [Consulta: 26 març 2017].
* ↑ «USDA Phytochemistry». Arxivat de l'original el 2017-03-25. [Consulta: 26 març 2017].
# Cir Teodor

Cir Teodor, en llatí Cyrus Theodorus, en grec antic Κῦρος Θεόδωρος, fou un poeta epigramàtic romà d'Orient.
Va escriure l'obra Epigrammata, en la qual tots els capítols del Vell i Nou Testament són enumerats, publicada a Basilea l'any 1636.

## Referències

* ↑ 36.Theodorus Epigrammaticus Poeta a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1052
# Veresxàguino

Veresxàguino (en rus: Верещагино) és una ciutat del krai de Perm, a Rússia, que el 2019 tenia 21.648 habitants.

## Història

Veresxàguino fou fundada el 1898 per a la construcció de l'estació ferroviària d'Otxiórskaia, a la línia Perm-Viatka. El 1904 l'estació fou reanomenada Voznessénskaia, i el 1916 Veresxàguino, en honor del pintor Vassili Veresxaguin, que hi feu una estada el 1904. Aconseguí l'estatus d'entitat urbana el 1928 i el de ciutat el 1942.
Avui dia és una important cruïlla ferroviària, viu de la indústria agroalimentària, tèxtil i mecànica.
# Gresca de solters

Gresca de solters (títol original en anglès: Tomcats) és una pel·lícula estatunidenca de comèdia estrenada el 2001, escrita i dirigida per Gregory Poirier. Ha estat doblada al català.
Un grup d'amics fa una aposta que podria ajudar molt a Michael Delaney (Jerry O'Connell), que va quedar endeutat amb un casino en les Vegas a causa d'una nit on va apostar diners i ho va perdre. Només hi ha alguna cosa que s'interposa en el seu trajecte, el jove Kyle (Jake Busey), que es coneix per tenir moltes núvies i per ser el rival de Michael per guanyar l'aposta, pagar els diners i salvar la seva vida, és difícil per a Michael, i només té a algú per ajudar-ho: Natalie Parker (Shannon Elizabeth).

## Rebuda

Tomcats va ser rebutjada per la crítica. Des d'octubre de 2011, la pel·lícula té una classificació de 15 % en Rotten Tomatoes, amb la declaració següent del seu sumari: “Per què molestar-se? Ja saps si l'aniràs a veure o no.” Peter Travers de Rolling Stone va dir “Tomcats està barrejada amb tanta misogínia rampant que els riures es bloquegen en la teva gola.”. Per la seva banda, The New York Times va declarar: "La pel·lícula és entusiasmadorament vulgar però no és particularment divertida, potser per que perd freqüentment la distinció entre humor grotesc i el merament grotesc."

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Gresca de solters». [Consulta: 18 juny 2018].
* 1 2 Kehr, Dave «FILM IN REVIEW; 'Tomcats'» (en anglès). The New York Times.
* ↑ «Tomcats» (en anglès). [Consulta: 18 juny 2018].
* ↑ http://www.rollingstone.com/movies/reviews/tomcats-20010402
# 1153
## Esdeveniments
### Països Catalans

* 29 d'abril, Siurana, valiat de Siurana: Ramon Berenguer IV completa la conquesta del valiat de Siurana, el darrer reducte andalusí al Principat de Catalunya: cauen les darreres fortaleses musulmanes, a la serra de Prades i a Siurana i Miravet.

### Resta del món
## Necrològiques
### Països Catalans
### Resta del món

* 20 d'agost - Abadia de Claravall: Bernat de Claravall, monjo i reformador francès, principal difusor de l'orde monàstic cistercenc, per la qual cosa se'n considera cofundador.
# Frontera entre Turquia i Rússia

La frontera entre Turquia i Rússia és una frontera íntegrament marítima i es troba al mar Negre. La delimitació, vigent des de 1920 va ser sotmesa a un acord definitiu mitjançant un tractat en 1978 entre Turquia i la unió Soviètica i era fixada per 12 punts:
* Punt 1: 41° 35' 41" N 41° 16' 33" E
* Punt 2: 41° 57' 00" N 40° 41' 33" E
* Punt 3: 42° 01' 52" N 40° 26' 00" E
* Punt 4: 42° 08' 21" N 39° 49' 37" E
* Punt 5: 42° 20' 15" N 39° 00' 13" E
* Punt 6: 42° 25' 28" N 38° 32' 10" E
* Punt 7: 43° 10' 55" N 36° 50' 42" E
* Punt 8: 43° 26' 04" N 36° 10' 57" E
* Punt 9: 43° 26' 08" N 35° 30' 25" E
* Punt 10: 43° 11' 17" N 34° 13' 10" E
* Punt 11: 43° 11' 50" N 33° 36' 56" E
* Punt 12: 43° 20' 43" N 32° 00' 00" E
Aquest acord fou ratificat per un intercanvi de notes entre desembre de 1986 i febrer de 1987. Aquesta delimitació també inclou actualment la frontera marítima entre Turquia i Ucraïna i entre Turquia i Geòrgia.

## Referències

* ↑ Agreement between the Government of the Republic of Turkey and the Government of the Union of Soviet Socialist Republics concerning the Delimitation of the Continental Shelf Between the Republic of Turkey and the Union of Soviet Socialist Republics in the Black Sea, 23 June 1978
* ↑ Exchange of Notes constituting an Agreement on the Delimitation of the USSR and Turkey Economic Zone in the Black Sea 23 December 1986 - 6 February 1987
# Franciscus Accursius

Franciscus Accursius (en italià: Francesco d'Accorso; 1225 – 1293) va ser un jurista italià, fill del cèlebre jurista i glosador Accursius (amb el qui és confós sovint).
Nascut a Bolonya, va ser professor de dret civil de la universitat de la ciutat fins que el rei Eduard I d'Anglaterra, tornant de Palestina, se'l va endur amb ell a Anglaterra el 1273. Va ser lector a la Universitat d'Oxford, fins que el 1282 va tornar a Bolonya on practicar dret fins a la mort.
Dante Alighieri el fa aparèixer a l'Infern de la Divina Comèdia, amb els sodomites.
# Frederic Faura i Prat

Frederic Faura i Prat (Artés, el Bages, 13 de desembre de 1840 - Manila, les Filipines, 23 de gener de 1897) fou un meteoròleg i eclesiàstic català.
Frederic Faura va estudiar a Vic i ingressà a la Companyia de Jesús l'any 1865. El 1866 fou destinat a les Filipines, on s'especialitzà en meteorologia. Estudià, sobretot, els ciclons que afecten l'arxipèlag i fundà l'Observatori de l'Ateneu Municipal de Manila (1869). Del 1871 al 1878 va viure en diversos països europeus, on completà la seva formació científica. De retorn a Manila, va prosseguir les investigacions meteorològiques. Va formular les lleis reguladores dels ciclons en aquelles latituds (1882) i construí el cèlebre baròmetre aneroide per prevenir-los (1883). Va crear una xarxa de 24 estacions meteorològiques distribuïdes per tot l'arxipèlag. Diversos països veïns demanaven les seves informacions meteorològiques regularment. Assistí als congressos meteorològics de París (1889) i Chicago (1893). A partir de l'any 1886 es dedicà a reorganitzar l'Observatori que ell mateix havia fundat, el qual proveí dels aparells més moderns de l'època i dividí en quatre estacions: meteorològica, magnètica, sísmica i astronòmica.

## Referències

* 1 2 Dades dels Països Catalans. «Frederic Faura». Associació Sense Límits. Arxivat de l'original el 6 d’octubre 2014. [Consulta: 30 setembre 2014].
* 1 2 «Frederic Faura i Prat». Gran Enciclopèdia Catalana. Barcelona: Grup Enciclopèdia Catalana.
* ↑ Salvador Ginesta. La Comarca del Bages. L'Abadia de Montserrat, 1987, p. 50–. ISBN 978-84-7202-860-9.
* ↑ Josép M. Benítez i Riera. Jesuïtes i Catalunya: fets i figures. L'Abadia de Montserrat, 1 gener 1996, p. 189–. ISBN 978-84-7826-725-5.
# Fundulus bifax

Fundulus bifax és una espècie de peix de la família dels fundúlids i de l'ordre dels ciprinodontiformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a Nord-amèrica: Geòrgia i Alabama (Estats Units).

## Referències

* 1 2 «Fundulus bifax» (en anglès). FishBase. Froese, Rainer; Pauly, Daniel (editors).
# Fundulus albolineatus

Fundulus albolineatus és una espècie extinta de peix de la família dels fundúlids i de l'ordre dels ciprinodontiformes.

## Morfologia

Els mascles podien assolir els 9 cm de longitud total.

## Distribució geogràfica

Es trobava a Nord-amèrica: Alabama (Estats Units).

## Referències

* ↑ BioLib (anglès) i (txec)
* ↑ «Fundulus albolineatus». Catalogue of Life. (anglès)
* 1 2 «Fundulus albolineatus» (en anglès). FishBase. Froese, Rainer; Pauly, Daniel (editors).
# Full custom

El disseny tipus Full custom (en anglès, disseny total de client) és una metodologia de disseny de circuits integrats on s'especifica el disseny de cada transistor individual i totes les seves connexions. El disseny full custom dón ala màxima prestació de disseny però també és la més cara i la més lenta.
Alternatives al disseny full custom és el disseny semi-custom on es treballa amb llibreries estàndards de components ja dissenyats. El cost és més assequible i els temps d'implementació més curts.

## Programaris de disseny

Per a poder implementar el disseny Full custom (i també semi-custom) cal uns entorns de disseny molt sofisticats:
* Programari de la casa Cadence
* Programari de la casa Mentor Graphics
* Programari de la casa Synopsys

## Vegeu també

* Circuit integrat

## Referències

* ↑ «What is Full Custom Layout Design | EE Times» (en anglès). www.eetimes.com. [Consulta: 10 març 2017].
* ↑ «Planet Analog - Scott Elder - Design a Custom Analog IC in Your Garage» (en anglès). www.planetanalog.com. [Consulta: 10 març 2017].
* ↑ Rappaport, Andy «Semicustom-IC technology» (en anglès). EDN.
* ↑ «Custom IC / Analog / RF Design» (en anglès). www.cadence.com. [Consulta: 10 març 2017].
* ↑ «Custom IC Design» (en anglès). www.mentor.com. [Consulta: 10 març 2017].
* ↑ «Custom Implementation» (en anglès). www.synopsys.com. Arxivat de l'original el 2017-03-12. [Consulta: 10 març 2017].
# GTR

GTR té els següents significats:
* Generador termoelèctric per radioisòtops, generador elèctric per efecte de la desintegració radioactiva
* GTR (de Gran Turisme Ràcing), una variant de Gran Turisme en el disseny d'automòbils
* GTR (grup) (de l'abreviació de guitar), grup musical anglès de rock progressiu
# GTO

GTO té els següents significats:
* Òrbita de transferència geoestacionària (del seu nom en anglès Geostationary Transfer Orbit), òrbita de tipus Hohmann que s'usa en vol espacial per a abastar una òrbita geoestacionària
* Orbital de tipus gaussià (del seu nom en anglès Gaussian-Type Orbital), funció emprada per al càlcul d'orbitals moleculars
* Gran Turisme Homologat (del seu nom en italià Gran Turismo Omologato), model d'automòbil de Gran Turisme homologat per a la competició esportiva
* Preparació per al Treball i la Defensa de l'URSS (del seu nom en rus Готов к Труду и Обороне, transliterat Gotov k Trudu i Oborone), programa d'educació física per a tota la població, promogut a la Unió Soviètica
* Great Teacher Onizuka, títol del manga shonen creat per Tohru Fujisawa
* GTO també és el codi a l'Euronext de Gemalto, empresa subministradora de targetes intel·ligents amb seu als Països Baixos
* Pontiac GTO, model d'automòbil